
1. Zakonske in druge pravne podlage za pripravo programa in letnega poročila
· Zakon o zagotavljanju kakovosti v zdravstvu 
            (Uradni list RS , št. 102/2024, v nadaljnjem besedilu ZZKZ)
· Pravilnik o zahtevah za pridobivanje in vzdrževanje kompetenc s področja kakovosti v zdravstvu
(Uradni list RS, št.39/25 in 41/25 – popr, v nadaljnjem besedilu Pravilnik o kompetencah)
· Uredba o programih storitev obveznega zdravstvenega zavarovanja, zmogljivostih, potrebnih za njegovo izvajanje, in obsegu sredstev za leto 2025
(Uradni list RS, št. 13/25, 56/25 in 110/25, v nadaljnjem besedilu Uredba)
· Metodološka navodila za spremljanje in poročanje kazalnikov kakovosti v zdravstvu iz Uredbe o programih storitev obveznega zdravstvenega zavarovanja, zmogljivosti, potrebnih za njegovo izvajanje, in obsegu sredstev za leto 2025 (različica 3, julij 2025)
· Smernice za vzpostavitev modela kakovosti in varnosti obravnave pri izvajalcih socialno varstvenih storitev v pristojnosti Ministrstva za solidarno prihodnost in dolgotrajne oskrbe
2. Struktura in odgovornosti 
Predstavnik vodstva za kakovost in pooblaščenec za varnost pacientov v ordinaciji je ime in priimek, dr. med./dr. dent. med. Komisija za kakovost in varnost v ordinaciji ni imenovana, ker ne izpolnjujemo zakonske zahteve o več kot 10 zaposlenih (člen 9. ZZKZ).
3. Strategija kakovosti in varnosti
Kakovost in varnost obravnav pacientov je naše temeljno poslanstvo. Sledimo načelom osredotočenosti na pacienta, načelom voditeljstva in vključenosti zaposlenih v organizacijo dela. Cilj je nenehno izboljševanje pristopov, postopkov, obravnav z željo po izboljšanju izidov le-teh. Pri našem delu so bistvena načela kakovosti v zdravstvu: varnost, uspešnost, pravočasnost, enakopravnost, učinkovitost, kontinuiteta, transparentnost, odgovornost in osredotočenost na pacienta. Spodbujamo aktivno vlogo vseh zaposlenih pri izboljševanju kakovosti in varnosti.
Cilj vseh ukrepov je doseganje ugodnih izidov obravnav, zadovoljstvo pacientov, zaposlenih in zmanjševanje pojava morebitnih odklonov. Posebne strategije zagotavljanja celovitega vodenja sistema kakovosti zaradi majhnosti ordinacije nismo izdelali. 
4. Program in letni načrt za zagotovitev in izboljšanje kakovosti in varnosti pacientov
4.1 Letni cilji namenjeni izboljševanju kakovosti in varnosti pacientov: v skladu z osnovnimi načeli kakovosti in varnosti so naši cilji doseganje čim boljših izidov obravnav, zadovoljstvu pacienta ob izogibanju tveganjem. Je pa osebni kontakt v majhni ordinaciji, kjer se skoraj vsi poznamo, temelj dobrega sodelovanja in omogoča hitre poprave morebitnih odklonov od optimalnega.
4.2 Ugotovitve ob spremljanju kazalnikov kakovosti (trend, ukrepi za izboljšanje)
4.2.1 Stopnja padcev v zunajbolnišnični obravnavi (število padcev obravnavanih pacientov/1000 obravnav). Poškodbe z ostrimi predmeti navesti morebitne dogodke. Kultura varnosti v zunajbolnišnični obravnavi navesti vse morebitne varnostne incidente Kratka definicija: Varnostni incident pri pacientu je nenameren in nepričakovan dogodek, ki je ali bi lahko škodoval pacientu ob prejemu zdravstvene oskrbe in ki ne nastane zaradi narave pacientove bolezni (Svet Evrope, 2006).  
4.2.2 Ostali kazalniki kakovosti (kazalniki izida, strukturni kazalniki, kazalniki procesov, …, primerljivost, ukrepi) zaradi majhnosti ordinacije se s tovrstnimi sistemskimi spremljanji kazalnikov ne ukvarjamo.
4.3 Razvoj in uporaba kliničnih smernic/ kliničnih poti, standardno operativnih postopkov, dobrih praks, kodeksov: pri razvoju smernic ne sodelujemo, sledimo razvoju stroke/doktrine, dobrim praksam in ravnamo v skladu z veljavnimi kodeksi.
4.4 Poročilo o izvedenih notranjih presojah zdravstvene dejavnosti (ukrepi na podlagi ugotovitev): notranje presoje zaradi majhnosti ordinacije niso stalna praksa, se pa poslužujemo konzultacij s kolegi in po potrebi preverimo načrte obravnav ter le-te usklajujemo. 
4.5 Poročilo o izvajanju aktivnosti za pridobitev/ ohranitev akreditacijske listine (ukrepi na podlagi ugotovitev): aktivnosti na tem področju zaenkrat nismo izvajali (v primeru da ste, navedete)
4.6 Poročilo o morbiditetnih in mortalitetnih konferencah (ukrepi na podlagi ugotovitev): ne izvajamo
4.7 Razvoj in izvajanje internega sistema upravljanja z varnostnimi incidenti: sistema upravljanja nimamo, morebitne incidente sproti analiziramo in uvajamo postopke, ki zmanjšujejo možnost ponovitve le-teh. Upravljanje z varnostnimi incidenti temelji na kulturi učenja brez obsojanja. Obstaja pravilo po katerem je vsak zaposleni dolžan poročati o varnostnem incidentu predstavniku vodstva za kakovost/pooblaščencu takoj, ko se le ta zgodi. Incidenti se beležijo v Register varnostnih incidentov. Predstavnik vodstva za kakovost izvede analizo vzrokov za nastanek incidenta in sprejme korektivne ukrepe. O le-teh v najkrajšem času (mesec dni) obvesti zaposlene.
4.7.1	Poročilo o spremljanju, analizi in ukrepih v primeru varnostnih incidentov: poročil ne potrebujemo, v skladu s prejšnjo alinejo analizi incidenta sledijo zadolžitve, spremenjena ravnanja zaposlenih.
4.8 Izvedba strokovnih nadzorov in glavne ugotovitve (prepoznana tveganja, ukrepi): notranjih ali zunanjih strokovnih nadzorov v preteklem letu nismo imeli. (v primeru da ste imeli kak nadzor, navedete)
4.9 Aktivnosti namenjene obvladovanju bolnišničnih okužb in smotrne rabe protimikrobnih zdravil (prepoznana tveganja, ukrepi): Izvajamo vse aktivnosti v skladu z dokumentom POBO za ordinacijo. Gre za eno ključnih področij pri zagotavljanju kakovosti ordinacije. Pri predpisovanju antibiotikov sledimo veljavnim smernicam.
4.10 Povratne informacije uporabnikov – ankete, pohvale, pritožbe (ukrepi): v preteklem letu ankete nismo izvedli. V primeru, da bo JAKZ pripravila v tekočem letu enotno anketo, bomo h izvedbi le-te pristopili. Pohval smo veseli, morebitne pritožbe analiziramo in v primeru potrebe ukrepamo v zahtevanih rokih.
4.11 Usposabljanje zaposlenih s področja kakovosti in varnosti: usposabljanja zaposlenih s področja kakovosti in varnosti v dosedanji praksi nismo izvajali, je pa to nekaj o čemer razmišljamo in bomo h temu pristopili, če bo JAKZ določila vsebino programa izobraževanja. Sicer vsem zaposlenim zagotavljamo udeležbo na strokovnih izobraževanjih, ki jih organizirajo strokovna združenja in organizacije.
4.12 Načrt za izboljševanje kakovosti in varnosti pacientov: posebnega načrta za izboljševanje kakovosti in varnosti pacientov nimamo, so pa pacienti naš osrednji cilj dejavnosti in ravnanj. Vsi zaposleni se zavedamo, da brez njih ni našega dela in obstoja. Naša osredotočenost nanje in zavedanje o pomenu kakovosti in varnosti za pacienta opredeljuje vsako naše ravnanje.

Pripravil: 		dr. med. spec/dr. dent. med.
Direktor in predstavnik vodstva za kakovost 
in pooblaščenec za varnost pacientov v ordinaciji

